Bumas (filmas)

Bumas ()  – 1980 m. sukurta visai šeimai skirta prancūzų komedija, kurioje pirmą kartą vaidino Sofi Marso, vėliau tapusi viena žinomiausių šalies aktorių. 

Filmas buvo labai populiarus ne tik Prancūzijoje, kur jį kino teatruose matė daugiau kaip 4,3 mln. žiūrovų,  bet ir Vengrijoje (1,2 mln.), Vakarų Vokietijoje – (660 tūkst.)  ir kitose Europos šalyse.

Muziką filmui parašė kompazitorius Vladimir Cosma, o išpopuliarėjusią titulinę dainą „Reality“ atliko britų dainininkas Richard Sanderson.

Pagrindiniai aktoriai 
 Aktorius – vaidmuo
 Sophie Marceau – Vika Bereton 
 Claude Brasseur – Fransua Beteronas
 Brigitte Fossey – Fransuaza Beteron 
 Denise Grey – Popetė 
 Jean-Michel Dupuis – Etjenas
 Sheila O'Connor – Penelopė

Santrauka

Filme pasakojama apie paauglę Viką, jos šeimą ir pirmąją meilę. 
Prasidėjus mokslo metams, Vika pradeda eiti į naują mokyklą, kur greitai susidraugauja su klasės drauge Penelope. Merginoms norisi linksmintis, megzti pažintis su vaikinais, tačiau tėvai į tokius šėliojimus žiūri nepalankiai. Vikai atrodo, kad jos niekas nesupranta, nes palaikymo sulaukia tik iš savo senelės Popetės, kuri padeda jai vakare išsprukti iš namų, kad galėtų dalyvauti rengiamame vakarėlyje. Čia ji susipažįsta su Etjenu, kurį įsimyli. 

Kol Vika paskendusi pirmosios meilės rūpesčiuose, ima braškėti jos tėvų santuoka, nes apsireiškia buvusi tėvo meilužė, reikalaujanti iš jo paskutinės nakties atsisveikinimui.

Šaltiniai 

1980 filmai
Prancūzijos filmai
Komedijos